**УЗБЕКИСТАН – Незабравимо пътешествие в Централна Азия**

**По маршрут:** СОФИЯ – ИСТАНБУЛ - ТАШКЕНТ – УРГЕНЧ – ХИВА – БУХАРА – САМАРКАНД – ТАШКЕНТ – ИСТАНБУЛ - СОФИЯ

##### **10 дни / 8 нощувки / 9 закуски /**

##### **6 вечери**

**Дата: от 28 март до 06 април 2017 г.**

**1 ден София – Истанбул - Ташкент**

В 13.20 ч. полет на Turkish Airlines за **Ташкент** през **Истанбул**. Кацане в **Истанбул** в 14.45 ч. Излитане в 23.45 ч. за **Ташкент**.

**2 ден Ташкент**

Кацане в **Ташкент** в 06.15 ч. Трансфер и настаняване в хотел. **Закуска** и време за почивка. В ранния следобед среща с местния екскурзовод и начало на полудневна обиколка на **Ташкент** - столицата на Узбекистан. Един от най – големите и бързо развиващи се градове в Централна Азия, впечатлява със своя добре запазен исторически център, в който са съхранени безценни паметници на културата, поместени сред безкраен лабиринт от тесни и криволичещи улички. Обиколката предвижда посещение на комплекса Казрет имам, в чиято библиотека, се намира прочутият коран на халифа Утман, считан за едно от най - старите копия на Корана. Посещението на религиозния комплекс предвижда и разглеждане на петъчната джамия, медресето на Барак Кан, мавзолея на суфи поета Абу Бакр Кафал, както и Ислямския институт „Имам ал Букхари“. След кратка разходка с метрото на Ташкент, групата ще посети площада на Амир Темур, площада на Независимостта, както и Музея за приложни изкуства. Връщане в хотела. **Вечеря. Нощувка.**

**3 ден Ташкент**

**Закуска.** Свободно време. За участниците в изложението - трансфер до залата. Свободно време. **Нощувка.**

**4 ден Ташкент**

**Закуска.** За участниците в изложението - трансфер до залата. За останалите свободно време или по желание и срещу допълнително заплащане екскурзия до живописния район на Чимганскита планинска верига. Сутринта отпътуване за Чимганските планини (80 км, приблизително 2 часа). Пътят преминава през живописни местности с малки селца, градини и поточета. Ако лифтът функционира, следва трикилометрово бавно пътуване през ждрелото Белдерсей, до връх Къмбел (2400 м), където започва най-дългата ски писта в района. Следва разходка из планинската местност. Продължаване за брега на езерото Чарвак, заобиколено от зелени планински склонове. С многобройни курорти, плажове и летни детски лагери, езерото Чаврак е любимо място за отмора в летните дни извън града, за местни жители и чуждестранни посетители. Следва спускане по живописен път до ресторант Чинара, където е предвиден **обяд** под прохладната сянка на четири огромни чинара. На територията на ресторанта се намират уникални по рода си скални рисунки, създадени от праисторическите хора и съхранени до наши дни. Връщане в Ташкент след обяд. Настаняване в хотел. **Нощувка.**

**5 ден Ташкент – Ургенч - Хива**

**Закуска.** Ранен трансфер до летището и полет до **Ургенч** /времетраене 1.40 мин/. Посрещане и трансфер до хотел в намиращия се на 30 км гр. **Хива.** Кратко време за почивка и посещение на вписания в листата на ЮНЕСКО комплекс Ичан Кала. Това е първият обект в Узбекистан под егидата на Юнеско. Комплексът впечатлява с 10-метровата си крепостна стена, датираща от XVII в. и с голямото разнообразие от религиозни и светски сгради, намиращи се зад крепостните стени и датиращи от XII – XVII в. Специален интерес представлява превърналото се в символ на града минаре Калта Минор, което макар и недовършено, със своите 29 м е една от най - впечатляващите сгради в комплекса. Разходката предвижда и разглеждане на медресето на Амин Кан, мавзолея на Пахлаван Махмуд, минарето на Ислам ходжа и др. Свободно време, връщане в хотела. **Вечеря. Нощувка.**

**6 ден Хива – Ургенч - Бухара**

**Закуска**. Ранен трансфер до летището в **Ургенч** и полет за **Бухара.** Пристигане в **Бухара** настаняване в хотел. Градът е един от най - старите и значими градове на територията на Узбекистан. През своята 2500-годишна история израства до статута на важен търговски и занаятчийски център по Пътя на коприната. Бухара е и важно религиозно средище, посещавано от хиляди последователи на суфизма, които идват на преклонение пред родното място на Бахауддин Накшбанди - създател на една от най – големите суфистки секти. Заради своето богато културно историческо наследство, старата част на града е вписана в листата на ЮНЕСКО. Начало на пешеходна обиколка из старата част на града. Древният град прилича на съвършен оазис в пустинята, осеян с тесни, лъкатушещи улички и порутени исторически монументи, с накацали щъркелови гнезда. В сърцето на стария град е Лиаб-и-Хауз – освежаващ басейн с вода под сянката на черници и заобиколен с чайни с дивани със сложни дърворезби. Днес езерото се намира в центъра на важен архитектурен ансамбъл, включващ и сградата на най – голямото медресе в града. Обиколката предвижда и посещение на най - старата джамия в града, както и на внушителната крепост Арк, която в продължение на векове е била средище на административната власт в града. Предвидено и разглеждане на Клалян минар – един от символите на града, както и на мавзолея Чашма Аюб – Изворът на Йов, свързан с интересна легенда.

**Вечеря. Нощувка.**

**7 ден Бухара**

**Закуска.** Разглеждането на **Бухара** продължава с посещение на обекти намиращи се в периферията на Бухара. Предвижда се посещение на лятната резиденция на емирите на Бухара Ситорай Мохикоса и мавзолея на суфи мъдрецът Бахаудин Накшбанди. Следобед свободно време. Връщане в хотела. **Вечеря. Фолклорно представление с традиционни танци в медресето Нодир Девон-Беги.** **Нощувка.**

**8 ден Бухара – Самарканд**

**Закуска.** Трансфер до жп гарата на града и отпътуване с влак в посока **Самарканд**. Настаняване в хотел. Следобед разходка в **Самарканд,** която включва обсерваторията на Улуг Бег, и гробницата на живия Крал- Шахи Зинда. Основан още през VIII в. пр. н.е., Самарканд е един от най – древните градове. Градът преживява своя златен век през епохата на Тамерлан, когато културата и изкуствата процъфтяват и са построени редица от най – значимите сгради в града. Настаняване в хотел. **Вечеря. Нощувка.**

**9 ден Самарканд**

**Закуска.** **Самарканд** е едно от най – романтичните имена на спирките по Пътя на коприната, който все още е богат на архитектура, която е го направила забележително сътворение на Средновековната цивилизация. Градът се наслаждава на златна слънчева светлина, която кара всичко да блести – от мозайките на гробниците и ослепителната лазурносини керемиди на куполите до златните и сребърни лъчи, които се промушват през шаловете на жените. Начало на обиколка на **Самарканд** **(UNESCO),** която включва впечатляващия Пясъчен площад, заобиколен от грандиозните фасади на три медресета, джамията Биби Ханум, посветена на първата жена на Тамерлан, обсерваторията на Улуг Бег, построена през 1420 г. и считана за една от най – съвършените в арабския свят. Тези обекти впечатляват с изящните  си декорации от теракота и майолика, които са сред върховите постижения на персийското декоративно изкуство в Средна Азия. Не по - малко впечатляваща, а и с огромна историческа стойност е гробницата Гур Амир, в която са положени останките на великия пълководец Тамерлан. Трансфер до ЖП гарата и отпътуване в 18.00 ч. с високоскоростен влак за **Ташкент.** Пристигане в **Ташкент** в 20.10 ч. и трансфер до ресторант за **вечеря** /20.30-22.30 ч./.Трансфер до летището.

**10 ден Ташкент - София**

В 02.45 ч. полет на Тurkish Airways за **София** през **Истанбул.** Кацане в Истанбул в 06.00 ч. Излитане в 11.10 ч. Кацане на аерогара **София** в 12.25 ч.

**КРАЙНИ ПАКЕТНИ ЦЕНИ с включени летищни такси:**

|  |  |  |
| --- | --- | --- |
| **Дата на тръгване** | **При група от 15-19 тур.** | **При група от мин. 20 тур.** |
| **28.03.2017 г.** | **3995 лв.** | **3845 лв.** |

**Пакетната цена включва**: самолетен билет на Turkish Airlines София – Ташкент - София с включени летищни такси, самолетни билети с летищни такси за вътрешен полет Ташкент – Ургенч и Ургенч – Бухара, билет за влак Бухара – Самарканд и за високоскоростен влак Самарканд – Ташкент в бизнес класа, **8 нощувки в хотели 3\*/4\*,** от които 3 – в Ташкент + ранно настаняване при пристигане в хотела, 1 – в Хива, 2 – в Бухара, 1 – в Самарканд,  **9 закуски, 6 вечери с чай, минерална вода и безалкохолна напитка**, **фолклорно представление с традиционни танци в медресето Нодир Девон-Беги в Бухара**,местен екскурзовод на английски или руски език с превод от водача на групата, туристическа програма, входни такси за музейните обекти и мавзолеи, посочени в програмата, всички трансфери по програмата, включително до залата на изложението в Ташкент за 2 дни, водач от агенцията по време на цялото пътуване, 1 бутилка минерална вода на ден в автобуса, пренос на багаж в хотелите.

**Забележка**: Цените са калкулирани при курс 1 USD = 1.77 лв. При промяна в курса, пакетната цена ще бъде преизчислена.

**Пакетната цена не включва**: бакшиши за местни екскурзоводи и шофьори - 35 EUR /заплащат се с основния пакет/.

**Доплащане за:**

* единична стая – 475 лв.
* медицинска застраховка с покритие 15 000 EUR на ЗД „Евроинс“ – 15.00 лв., за лица над 65 г. – 22.00 лв., над 70 г. – 30.00 лв.
* при недостигнат мин.брой от 15 туристи и при записани не по – малко от 12 тур. – 160 лв.
* виза за Узбекистан – 20 USD, групова цена при мин. 10 туристи /заплаща се при влизане в страната/
* екскурзия по желание с включен обяд - 120 лв. при мин. 5 туристи /заплаща се с основния пакет/.

**Примерни хотели, предвидени по програмата:**

Lotte City Tashkent Palace (http://www.lottehotel.com/city/tashkentpalace/en/ en.niayeshhotels.com) или подобен в Ташкент, Asia Khiva (<http://asiahotels.uz/en>) или подобен в Хива, Asia Bukhara hotel (http://asiahotels.uz/en/Asia-Bukhara.html) или подобен в Бухара, Grand Samarkand (http://grand-samarkand.com) или подобен в Самарканд.

**Минимален брой туристи за осъществяване на екскурзията**: 15/20 туристи

**Срок за уведомление при недостигнат минимален брой туристи:** 10 дни преди началната дата.

**Документи необходими за виза за Узбекистан**: оригинален паспорт с 6-месечна валидност към крайната дата на пътуването или ясно сканирано копие в PDF format на първа страница на задграничния паспорт, изпратено на имейла на агенцията, предоставени данни, необходими за попълването на визова анкета, служебна бележка от работодателя на бланка с име и адрес на компанията, указващо служебната позиция на служителя. Агенцията съдейства за подготовката и подаването на документите за виза по интернет, не се налага лично явяване. Визата се издава и заплаща при влизане в страната. Няма санитарни и медицински изисквания за пътуване до Узбекистан.

**Начин на плащане: при приемане на офертата - депозит – 50 % от пакетната цена,** доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160163000000036/ 31.07.2016 г.**

